钦定古今图书集成/明伦汇编/氏族典/第381卷 > 《廖用贤尚友录》 > 李衡
## 钦定古今图书集成/明伦汇编/氏族典/第381卷 > 《廖用贤尚友录》 > 李衡

按《襄阳耆旧传》：“衡字叔平，襄阳人。习竺以女英习配
之，汉末为丹阳太守，衡每欲治家事，英、习不听。后密
遣客十人往武陵龙阳泛洲上作宅，种橘千株。临死
敕儿曰：‘汝母每怒吾治家事，故穷如是。然吾州里有
千头木奴，不责汝食，岁上匹绢亦当足用。吴末，衡橘
成，岁得绢数千匹，家道富足。